CELEX: C2007/283/12
Language: fi
Date: 2007-11-24 00:00:00
Title: Asia C-383/07: Ennakkoratkaisupyyntö, jonka Bayerischen Verwaltungsgerichtshof (Saksa) on esittänyt 10.8.2007 — M-K Europa GmbH & Co. KG v. Stadt Regensburg

24.11.2007   
            
            
               FI
            
            
               Euroopan unionin virallinen lehti
            
            
               C 283/7
            
         Ennakkoratkaisupyyntö, jonka Bayerischen Verwaltungsgerichtshof (Saksa) on esittänyt 10.8.2007 — M-K Europa GmbH & Co. KG v. Stadt Regensburg
   (Asia C-383/07)
   (2007/C 283/12)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bayerischen Verwaltungsgerichtshof
   Pääasian asianosaiset
   
      Kantaja: M–K Europa GmbH & Co. KG
   
      Vastaaja: Stadt Regensburg
   Ennakkoratkaisukysymykset
   
               1)
            
            
               Arvioitaessa sitä, onko elintarvikkeen ”käyttö ihmisravintona [– –] ollut Euroopan unionissa tähän saakka hyvin vähäistä” asetuksen (EY) N:o 258/97 (1) 1 artiklan 2 kohdassa tarkoitetulla tavalla, onko sillä seikalla merkitystä, että kyseessä oleva elintarvike saatettiin markkinoille juuri ennen kyseessä olevan asetuksen voimaantuloa 15.5.1997 maantieteellisesti suppealla Euroopan unionin alueella (nyt esillä olevassa asiassa San Marinossa), jolla sitä oli saatavilla?
            
         
               2)
            
            
               Eikö elintarvike ole enää asetuksen (EY) N:o 258/97 1 artiklan 1 ja 2 kohdassa tarkoitettu uuselintarvike, jos kaikkia elintarvikkeen valmistuksessa käytettyjä ainesosia on tähän saakka käytetty ihmisravintona Euroopan unionissa huomattavissa määrin?
            
         
               3)
            
            
               Onko asetuksen (EY) N:o 258/97 1 artiklan 2 kohdan d alakohtaa tulkittava suppeasti siten, että ryhmään ”levistä koostuvat — elintarvikkeet” eivät sisälly elintarvikkeet, jotka sisältävät vain leviä, joita on jo käytetty ihmisravintona Euroopan unionissa?
            
         
               4)
            
            
               Kuuluuko elintarvike asetuksen (EY) N:o 258/97 1 artiklan 2 kohdan e alakohdassa tarkoitettuihin elintarvikkeisiin, ”joiden edeltäjät ovat olleet turvallisia käyttää elintarvikkeina”, jos sen edeltäjien turvallisuus on todettu ainoastaan Euroopan unionin ulkopuolisilla alueilla (nyt esillä olevassa asiassa Japanissa)?
            
         
               5)
            
            
               Kuuluuko elintarvike elintarvikkeisiin, ”joiden edeltäjät ovat olleet turvallisia käyttää”, jos elintarvike valmistetaan tavanomaisin valmistus- tai jalostusmenetelmin ainesosista, jotka ovat olleet turvallisia käyttää, mutta jos ainesosien ja menetelmien yhdistelmästä ei ole saatu käyttökokemuksia?
            
         
               6)
            
            
               Seuraako asetuksen (EY) N:o 258/97 1 artiklan 3 kohdasta, jonka nojalla ”tarvittaessa voidaan 13 artiklassa tarkoitettua menettelytapaa noudattaen päättää, kuuluuko elintarvikkeen tai elintarvikkeen ainesosan laji tämän artiklan 2 kohdan soveltamisalaan”, yrittäjälle velvollisuus osallistua riitatapauksessa tällaiseen menettelyyn ja odottaa sen tulosta? Voidaanko kyseisestä kohdasta ja asetuksen (EY) N:o 258/97 1 artiklan 2 kohdasta johtaa myös näyttöä ja aineellista todistustaakkaa koskeva velvollisuus?
            
         
      (1)  EYVL L 43, s. 1.